الأشاعرة والماتريدية هم المكوّنين الأساسيين لأهل السنة والجماعة، فالأحناف ماتريدية، والشافعية والمالكية وفضلاء الحنابلة وبعض الظاهرية أشاعرة. ومعظم الصوفية يا إما أشاعرة أو ماتريدية. ومنهج الأشاعرة والماتريدية واحد لكن حصل ما بينهم شوية اختلافات وفوارق بسيطة ومحدودة، ويمتاز منهجهم بشكل عام بالوسطية والاعتدال، واستخدام العقل والمنطق في الفهم والتحليل. وهما مش بيكفرو حد من أهل القبلة، وبيتعاملو مع كل الناس بالحكمة والموعظة الحسنة. وأكتر من 90 % من أهل السنة على مذهبهم بحسب وجهة نظر الحبيب على الجفرى. والأشاعرة والماتريدية هما اللي وقفو في وجه المعتزلة والكرامية والخوارج وغيرهم من الفرق الضالة والمنحرفة، فأبطلو شبهاتهم باستخدام المنطق وعلم الكلام، وهم بيقولو أن عقيدتهم هي عقيدة السلف الصالح والأئمة الأربعة. ومن المدارس العلمية اللي بتتبنى منهجهم: الجامع الأزهر في مصر، وجامع القرويين في المغرب، وجامع الزيتونة في تونس، والجامع الأموي في دمشق، وندوة العلماء ودار العلوم ديوبند في الهند، وغيرها كتير. ومن أهم الكتب اللي اتكملت عن الأشاعرة والماتريدية كتاب اسمه: ("أهل السنة الأشاعرة شهادة علماء الأمة وأدلتهم")، تأليف: حمد السنان وفوزي العنجري.